PASIŪLYMAS

DĖL LIETUVOS RESPUBLIKOS 2023 METŲ VALSTYBĖS BIUDŽETO IR SAVIVALDYBIŲ BIUDŽETŲ FINANSINIŲ RODIKLIŲ PATVIRTINIMO ĮSTATYMo PROJEKTO

NR. XIVP-2146

2022-10-27

Vilnius

Eil. Nr.	Siūloma keisti	Pasiūlymo turinys

str.	str. d.	p.

1.	Argumentai: 2023 metų valstybės ir savivaldybių biudžetų patvirtinimo projekte, Sveikatos apsaugos ministerijai numatyti asignavimai yra nepakankami Sveikatos apsaugos ministerijos ir jai pavaldžių institucijų veiklos vykdymui, nes iš numatytų asignavimų nėra galimybės finansuoti Institucijos veiklai būtinas ir svarbias priemones, tai yra: Ministerija nuolat akcentavo pacientų pavėžėjimo platformos vystymo svarbą, kad kiekvienas pacientas galėtų pasiekti gydymo įstaigą ir iš jos grįžti, tačiau šios platformos vystymui trūksta 2000 tūkst. Eurų; 742 tūkst. Eurų trūksta apmokėjimui už embrionų saugojimą; Pandemijos metu buvo nuolat akcentuojamas SAM pavaldžių institucijų darbuotojų trūkumas ir jų darbo užmokesčio problemos. Su rimtais žmogiškųjų išteklių iššūkiais susiduria tiek Nacionalinis visuomenės sveikatos centras, tiek Nacionalinė visuomenės sveikatos priežiūros laboratorija, tiek kitos pavaldžios institucijos. Joms darbo užmokesčio fondui trūksta 2661 tūkst. Eurų; 591 tūkst. Eurų trūksta kritiniam SAM pavaldžių įstaigų išlaikymui; 1204 tūks. Eurų trūksta Valstybės medicinos rezervui papildyti. Ši sritis vykstant karui Ukrainoje yra kritiškai svarbi, nes Lietuva privalo būti pasirengusi ne tik kariniais pajėgumais atremti priešo grėsmes, bet ir būti užsitikrinusi, kad toms grėsmėms yra pasirengusi ir sveikatos priežiūros sistema; Nors nuolat akcentuojamas poreikis spartinti naujų vaistų registraciją Lietuvoje ir jų įtraukimą į kompensavimo sistemą, tačiau vaistų paraiškų vertinimui trūksta 174 tūkst. Eurų; 840 tūkst. Eurų trūksta žemo slenksčio paslaugų finansavimui; Pasiūlymas: 2023 metų biudžete 8212 tūkst. Eurų padidinti asignavimus Sveikatos apsaugos ministerijai, paskirstant juos pagal aukščiau pagrindime išdėstytas sritis. Lėšų šaltinis: Valstybės biudžeto įplaukos iš akcizo už alkoholinius gėrimus bei apdorotą tabaką, Valstybės investicijų programos sutaupytos (nepanaudotos) lėšos, Valstybės skolintos lėšos.

Teikia Seimo nariai: Aurelijus Veryga, Ligita Girskienė, Rimantė Šalaševičiūtė, Asta Kubilienė, Arvydas Nekrošius